  Виталий Пронин Мыным возьыт ӧвӧл удысмылэн миым ужамез понна. Вань пуктэм ужпумъёс быдэстэмын, таӵе кылъёсын усьтӥз лулчеберет удысын тыршисьёслэн нуналзылы сӥзем ужрадэз культурая но туризмъя министр Владимир Соловьёв.Тужгес пусйымонэз вормон - лулчеберет удысын тыршисьёслэсь уждунзэс будэтон. Владимир Соловьёв верамъя, элькунмы туж умой дышиз ни федерал бюджетысь уксё кыскыны пӧртэм ужрадъёс ортчытъян понна. Кылем арын Удмуртия 170 миллион манет басьтӥз. Ёросъёсын 20-лэсь трос культурая юртъёс рос-прос тупатъямын. Мунё театр, озьы ик Сарапулысь но Глазкарысь театръёс быдэн 4 миллион манетэн басьтӥзы. Со чотын артистъёс учкисьёссэс шумпотто выль спектакльёсынызы. Мунё театрлы удалтӥз на мукет ласянь но. Та нуналъёсы Санкт-Петербургысь специалистъёс артист луыны мылкыд карись егитъёсты люкало. Удмуртилэн целевой группаяз 12 адями кутэмын луоз. Дышетсконзэс йылпумъяса, соос Удмуртиысь покчи учкисьёсты шумпоттыны берытскозы. «Калык эктон» номинацияз вормиз Юлия Павлова - искусствоосъя элькун школаысь «Шудон» ансамбльлэн кивалтӥсез.Котькытын кадь ик, татын но вань шуг-секытъёс, но кудаз гинэ культура юртэ, музее, театре, библиотекае уг вуиськы, ваньмаз пумитало мыло-кыдо адямиос, вераз Правительстволэн Тӧроезлэн воштӥсезлэсь ужзэ быдэсъясь Анастасия Муталенко. Миым пӧртэм элькун конкурсъёсын вормемъёсты, Россиын но дуннеын ортчем фестивальёсын лауреат луэмъёсты пусйизы элькун кивалтэтлэн данъетъёсын. Тросэзлэн нимъёссы пыртэмын министерстволэн Данъян пул вылаз. Элькунысьтымы культура удысын тужгес вылӥ данъет луэ «Признание» премия. Со сётӥське калык творчествоез азинтэм понна.Эдуард Степанов Туспуктэм: udmurt.ruhttp://udmdunne.ru/2018/03/lulcheberet-udysyn-uzhasjosly-danyan-premiya-sjotyamyn/  